
R A P O R T
Referitor la proiectul de hotărâre  privind aprobarea alocarii resurselor financiare necesare pentru implementarea proiectului “Sistem de management eficient al sitului de importanta comunitara si ariei protejate de interes national Pestera Tausoare”

In judetul nostru, precum si la nivelului intregii tari, calitatea mediului in anumite zone  este mult sub nivelul standardelor UE, in special din cauza lipsei investitiilor pe termen lung pentru infrastructura, precum si a sistemelor neadecvate de management de mediu, la care se adauga un grad scazut de constientizare a populatiei si cunoasterea insuficienta a principiilor dezvoltarii durabile.
Compartimentul Mediu-Utilitati Publice din cadrul  Direcţiei Programe, Integrare Europeană, Lucrări Publice considera ca utilizarea fondurilor UE   aduce o contributie importanta la imbunatatirea standardelor de mediu in judet.

S-a identificat  Peştera  Izvorul Tăuşoarelor care este declarata arie protejata de interes national, categoria A, Sit Natura 2000  si se afla in custodia Complexului Muzeal Bistrita-Nasaud.
In prezent, aria protejată Pestera Tausoarelor se confruntă cu lipsa unui cadru de management reglementat , care să permită o monitorizare a habitatelor şi speciilor şi acţiuni eficiente pe termen lung pentru conservarea biodiversităţii, precum şi o capacitate instituţională redusă de gestionare a ariei protejate.

Prin deschiderea celei de-a patra sesiuni de finantare prin POS Mediu-Axa prioritara 4 –„Implementarea Sistemelor Adecvate de Management pentru Protectia Naturii”  Consiliul Judetean Bistrita-Nasaud doreste sa acceseze fonduri nerambursabile  pentru proiectul “Sistem de management eficient al sitului de importanta comunitara si ariei protejate de interes national Pestera Tausoare”.
Scopul  proiectului este realizarea unui cadru de management eficient al sitului de importanta comunitara si ariei protejate de interes national Pestera Tausoare în vederea conservării biodiversităţii, a habitatelor naturale şi a speciilor  existente în areal.
Obiectivele specifice ale proiectului sunt: realizarea unui  plan  de management realist şi adecvat al ariei protejate, aprobat conform legislaţiei în vigoare; imbunătăţirea condiţiilor de siguranţă pentru persoanele care au acces în peşteră (custode, cercetători, etc); creşterea capacităţii de gestionare a  ariei protejate ; creşterea gradului de conştientizare a  importanţei sitului şi a acţiunilor de conservare a biodiversităţii în rândul comunităţii locale şi a comunităţii ştiinţfice. 
In vederea depunerii cererii de finantare a proiectului este necesara emiterea unei Hotarari a  Consiliului Judetean prin care sa fie aprobata valoarea proiectului, alocarea resurselor financiare precum si contravaloarea TVA-ului, necesara pentru implementarea proiectului.
· Valoarea totala a proiectului: 4.243.697 lei;
· Cheltuieli eligibile: 4.243.697 lei;

· Valoare TVA: 725.372 lei.

